title: Directiva 2002/51/CE a Parlamentului European și a Consiliului din 19 iulie 2002 privind reducerea nivelului emisiilor de poluanți provenind de la vehiculele cu motor cu două și trei roți și de modificare a Directivei 97/24/CE (Text cu relevanță pentru SEE)

text:
               07/Volumul 09

               RO

               Jurnalul Ofícial al Uniunii Europene

               200

         32002L0051

               L 252/20

               JURNALUL OFÍCIAL AL UNIUNII EUROPENE

      DIRECTIVA 2002/51/CE A PARLAMENTULUI EUROPEAN ȘI A CONSILIULUI

   din 19 iulie 2002
   privind reducerea nivelului emisiilor de poluanți provenind de la vehiculele cu motor cu două și trei roți și de modificare a Directivei 97/24/CE
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 95,
   având în vedere propunerea Comisiei (1),
   având în vedere avizul Comitetului Economic și Social (2),
   hotărând în conformitate cu procedura prevăzută în articolul 251 din tratat (3), având în vedere textul comun aprobat de Comitetul de conciliere la 1 mai 2002,
   întrucât:

               (1)

               Consiliul, în Rezoluția Consiliului și a reprezentanților guvernelor statelor membre, reuniți în Consiliul din 1 februarie 1993 (4), a aprobat al cincilea program de măsuri al Comunității Europene privind protecția mediului, în abordarea sa generală, care prevede eforturi suplimentare ce urmează să se realizeze pentru reducerea considerabilă a nivelului actual al emisiilor de poluanți provenind de la autovehicule.

               (2)

               Directiva 97/24/CE a Parlamentului European și a Consiliului din 17 iunie 1997 privind unele componente și caracteristici ale vehiculelor cu motor cu două sau trei roți (5) este una din directivele individuale în temeiul procedurii de omologare stabilită prin Directiva 92/61/CEE a Consiliului din 30 iunie 1992 privind omologarea vehiculelor cu motor cu două sau trei roți (6).

               (3)

               Conform articolului 5 din Directiva 97/24/CE, Comisiei i s-a solicitat să prezinte Parlamentului European și Consiliului, în termen de 24 de luni de la data adoptării directivei, o propunere, elaborată pe baza cercetării și evaluării costurilor și beneficiilor care decurg din aplicarea valorilor limită consolidate și care să stabilească etapa următoare în care se vor adopta măsurile având ca obiect înăsprirea suplimentară a valorilor limită pentru poluanți la vehiculele în cauză. Această măsură se limitează la motociclete, deoarece o etapă ulterioară care să determine valori limită mai severe pentru motorete, ce urmează să se aplice de la 17 iunie 2002, este deja prevăzută în Directiva 97/24/CE.

               (4)

               Pornind de la evaluarea fezabilității tehnice și a raportului costuri-beneficii, s-a identificat un set unic de noi limite de încercare de tip I, aplicabil din 2003 pentru toate motocicletele, care corespunde unei reduceri de 60 % a hidrocarburilor și oxidului de carbon pentru motocicletele în patru timpi și de 70 % a hidrocarburilor și 30 % a oxidului de carbon pentru motocicletele în doi timpi. Pentru motocicletele în patru timpi, s-a considerat că nu sunt fezabile reduceri suplimentare ale oxizilor de azot cu tehnologiile avute în vedere. Pentru motocicletele în doi timpi, aplicarea tehnologiei avansate de injecție directă, care are cel mai mare potențial de reducere a oxidului de carbon și hidrocarburilor, este legată inevitabil de o creștere moderată a limitei oxizilor de azot față de valoarea limită actuală, aliniind limita la motocicletele în patru timpi. Pe baza inventarului emisiilor, care confirmă participarea limită a motocicletelor la emisiile totale de oxizi de azot din transportul rutier, acest lucru este considerat acceptabil.

               (5)

               Având în vedere caracteristicile speciale și utilizarea unor categorii de vehicule cunoscute ca motociclete de rezistență și de probă și având în vedere contribuția foarte mică a acestora la emisiile totale, datorită numărului mic de astfel de vehicule care se vând în fiecare an în Europa, este necesară acordarea unei derogări temporare, referitoare la intrarea în vigoare a noilor limite în 2003, pentru a permite producătorilor să introducă tehnologia corespunzătoare.

               (6)

               Se consideră că inspecția și întreținerea sunt esențiale pentru a garanta că nivelele emisiilor la noile vehicule nu depășesc nivelele acceptabile în timpul utilizării. În această privință, și în conformitate cu dispozițiile pentru autoturisme, este necesară înlocuirea cerințelor pentru încercările de tip II, în special limita pentru conținutul de oxid de carbon de 4,5 % în volum, cu cerințe de măsurare și înregistrare a datelor necesare pentru inspecțiile tehnice auto.

               (7)

               Tricicletele și cvadricicletele sunt echipate cu motoare cu aprindere prin scânteie sau cu aprindere prin compresie (diesel); în conformitate cu limitele emisiilor pentru autoturisme, fiecare categorie necesită un set separat de valori limită. În această privință, este necesară abordarea în viitor a problemei emisiilor de particule.

               (8)

               Este necesară alinierea caracteristicilor combustibililor de referință, utilizați pentru determinarea emisiilor, cu acelea care se aplică la autoturisme, care să reflecte astfel modificările specificațiilor combustibililor aflați pe piață, în conformitate cu legislația comunitară privind calitatea benzinei și a motorinei.

               (9)

               Este necesar să li se permită statelor membre ca, prin facilități fiscale, să urgenteze introducerea pe piață a vehiculelor care respectă cerințele adoptate la nivel comunitar și să promoveze mai multe tehnologii avansate din punct de vedere al mediului pe baza valorilor obligatorii ale emisiilor; aceste facilități trebuie să respecte anumite condiții destinate să evite denaturarea pieței interne; prezenta directivă nu aduce atingere dreptului statelor membre de a include emisiile de poluanți și alte substanțe în baza de calcul a taxelor pentru traficul rutier privind vehiculele cu două și trei roți.

               (10)

               Conform tratatului, statele membre pot, inter alia, să ofere facilități fiscale sau financiare pentru aducerea la conformitate a vehiculelor cu motor mai vechi cu două și trei roți, dacă acestea respectă valorile limită cuprinse în prezenta directivă sau într-o versiune mai veche a Directivei 97/24/CE.

               (11)

               Este necesară introducerea unui nou ciclu de încercări de omologare, care să permită o evaluare mai reprezentativă a producerii emisiilor, în condiții de încercare cât mai apropiate de cele întâlnite de vehicule în exploatare, care să ia în considerație diferența dintre modul de comandă la motocicletele mai mici și mai mari. Sunt în curs activități de dezvoltare suplimentare pentru a susține prin argumente științifice introducerea unui nou ciclu de încercări.

               (12)

               Este necesar să se stabilească o altă etapă pentru limitele obligatorii ale emisiilor, cu începere din 2006, care să conțină reduceri suplimentare substanțiale referitoare la valorile limită pentru 2003.

               (13)

               Pentru a asigura respectarea valorilor limită ale emisiilor, este necesară introducerea încercărilor de conformitate la autovehiculele cu două și trei roți aflate în circulație (încercări în circulație) de la 1 ianuarie 2006. Este necesară introducerea unor cerințe specifice pentru operarea corectă a aparatelor pentru controlul emisiilor în timpul duratei normale de funcționare a vehiculelor cu motor cu două și trei roți, de la 1 ianuarie 2006 și până la 30 000 km.

               (14)

               De asemenea, este necesar să se asigure că și condițiile de funcționare ale vehiculelor cu motor cu două și trei roți aflate în exploatare corespund valorilor stabilite pentru ciclul de încercări și că nu sunt instalate dispozitive de deconectare sau sisteme de evacuare.

               (15)

               Deoarece autovehiculele cu două și trei roți produc o proporție tot mai mare din emisiile totale de CO2, provenind din sursele de transport, este necesar să se stabilească cât se poate de repede emisiile de CO2 și/sau consumul de combustibil pentru autovehiculele cu două și trei roți, care să fie incluse în strategia comunitară pentru reducerea emisiilor de CO2 în transportul rutier.

               (16)

               Având în vedere piața globală de motociclete și problemele similare privind calitatea aerului în lume, este important să se depună eforturi pentru un ciclu armonizat de încercări. S-a consemnat menținerea eforturilor Comisiei pentru finalizarea acestui ciclu armonizat de încercări, împreună cu toate celelalte părți implicate, pe alte piețe și de a încheia această acțiune cât se poate de repede. Ciclul de încercări pentru emisiile motocicletelor din întreaga lume pe care îl elaborează în prezent, la Geneva, grupul de lucru nr. 29 al Comisiei Economice pentru Europa a Organizației Națiunilor Unite constituie o bază bună de plecare. Este oportună introducerea acestui nou ciclu de încercări la nivel mondial ca procedură alternativă de omologare pentru a doua etapă din 2006. După recunoașterea pe scară largă și pentru toate etapele de reducere suplimentară, noul ciclu de încercări ar putea să devină o bază regulată de omologare.

               (17)

               Statele membre nu pot să realizeze în mod suficient obiectivul măsurii propuse, și anume reducerea nivelului emisiilor de poluanți provenind de la autovehiculele cu două și trei roți și, prin urmare, din motive de grilă sau efecte ale măsurii, acesta se poate realiza mai bine la nivel comunitar, Comunitatea putând să adopte măsuri în conformitate cu principiul subsidiarității prevăzut în articolul 5 din tratat. În conformitate cu principiul proporționalității, prevăzut în articolul menționat, prezenta directivă nu depășește ceea ce este necesar pentru realizarea acestui obiectiv.

               (18)

               Directiva 97/24/CE trebuie modificată în consecință,

         ADOPTĂ PREZENTA DIRECTIVĂ:
   Articolul 1
   Prezenta directivă are ca obiect reducerea nivelului emisiilor de poluanți provenind de la autovehiculele cu două și trei roți prin înăsprirea valorilor limită pentru aceste emisii.
   Articolul 2
   (1)   De la 1 aprilie 2003, nici un stat membru nu poate, pentru motive referitoare la măsurile ce urmează să fie luate împotriva poluării aerului:

               (a)

               să refuze acordarea omologării CE de tip, în temeiul articolului 4 alineatul (1) din Directiva 92/61/CEE sau

               (b)

               să interzică înmatricularea, vânzarea sau darea în exploatare a vehiculelor,

         dacă măsurile ce urmează să se ia împotriva poluării aerului respectă cerințele Directivei 97/24/CE.
   (2)   De la 1 aprilie 2003, statele membre refuză să acorde omologare CE de tip, în temeiul articolului 4 alineatul (1) din Directiva 92/61/CEE, pentru orice tip de vehicul, pentru motive referitoare la măsurile ce urmează să se ia împotriva poluării aerului, dacă acesta nu respectă dispozițiile Directivei 97/24/CE.
   Pentru testarea de tip I, se utilizează valorile limită stabilite pe rândul A din tabelul de la capitolul 5, punctul 2.2.1.1.5 din anexa II la Directiva 97/24/CE.
   (3)   De la 1 iulie 2004, statele membre procedează după cum urmează:

               (a)

               nu mai recunosc valabilitatea certificatelor de conformitate care însoțesc noile vehicule conform Directivei 92/61/CEE și

               (b)

               refuză înmatricularea, vânzarea sau darea în exploatare a noilor vehicule care nu sunt însoțite de un certificat de conformitate, conform Directivei 92/61/CEE,

         din motive referitoare la măsurile ce urmează să fie luate împotriva poluării aerului, dacă vehiculele nu respectă dispozițiile Directivei 97/24/CE.
   Pentru testarea de tip I la motorete, se utilizează valorile limită stabilite pe rândul al doilea din tabelul de la capitolul 5 punctul 2.2.1.1.3 din anexa I la Directiva 97/24/CE.
   Pentru testarea de tip I la motociclete și triciclete, se utilizează valorile limită stabilite pe rândul A din tabelul de la capitolul 5 punctul 2.2.1.1.5 din anexa II la Directiva 97/24/CE.
   (4)   Pentru motocicletele de încercare și de rezistență cu două roți, în conformitate cu Directiva 92/61/CEE, data stabilită la alineatul (2) este 1 ianuarie 2004 și data stabilită la alineatul (3) este 1 iulie 2005.
   Motocicletele de încercare sunt definite ca vehicule cu următoarele caracteristici:

               (a)

               înălțimea maximă a scaunului: 700 mm;

               (b)

               garda minimă la sol: 280 mm;

               (c)

               capacitatea maximă a rezervorului de combustibil: 41 l;

               (d)

               raportul minim de transmisie globală din angrenajul multiplicator (raportul de transmisie primară x raportul de transmisie x raportul de cuplu final): 7,5.

         Motocicletele de încercare sunt definite ca vehiculele cu următoarele caracteristici:

               (a)

               înălțimea maximă a scaunului: 900 mm;

               (b)

               garda minimă la sol: 310 mm;

               (c)

               raportul minim de transmisie globală din angrenajul multiplicator (raportul de transmisie primară × raportul de transmisie × raportul de cuplu final): 6,0.

         Articolul 3
   (1)   De la 1 ianuarie 2006, statele membre refuză acordarea omologării CE de tip în temeiul articolului 4 alineatul (1) din Directiva 92/61/CEE pentru un vehicul nou pentru motive referitoare la măsurile ce urmează să fie luate împotriva poluării aerului, dacă vehiculele nu respectă dispozițiile Directivei 97/24/CE.
   Pentru testarea de tip I, se utilizează valorile limită stabilite pe rândul B din tabelul de la capitolul 5, punctul 2.2.1.1.5 din anexa II la Directiva 97/24/CE.
   (2)   De la 1 ianuarie 2007, statele membre procedează după cum urmează:

               (a)

               nu mai recunosc valabilitatea certificatelor de conformitate care însoțesc noile vehicule conform Directivei 92/61/CEE și

               (b)

               refuză înmatricularea, vânzarea sau darea în exploatare a noilor vehicule care nu sunt însoțite de un certificat de conformitate, conform Directivei 92/61/CEE,

         din motive referitoare la măsurile ce urmează să fie luate împotriva poluării aerului, dacă vehiculele nu respectă dispozițiile Directivei 97/24/CE.
   Pentru testarea de tip I, se utilizează valorile limită stabilite pe rândul B din tabelul de la capitolul 5, punctul 2.2.1.1.5 din anexa II la Directiva 97/24/CE.
   Pentru tipurile de vehicule din care se nu se vând mai mult de 5 000 unități anual în Uniunea Europeană, data este 1 ianuarie 2008.
   Articolul 4
   (1)   Statele membre pot să elaboreze dispoziții pentru facilități fiscale numai pentru vehiculele care respectă Directiva 97/24/CE. Aceste facilități respectă oricare din condițiile prezentate în continuare:

               (a)

               se aplică tuturor vehiculelor noi, oferite spre vânzare pe piața unui stat membru, care respectă anticipat valorile limită obligatorii stabilite pe rândul A din tabelul de la capitolul 5 punctul 2.2.1.1.5 din anexa II la Directiva 97/24/CE; nu se mai aplică cu începere de la aplicarea obligatorie a valorilor limită ale emisiilor prevăzute în articolul 2 alineatul (3) pentru noile vehicule sau

               (b)

               se aplică tuturor vehiculelor noi, oferite spre vânzare pe piața unui stat membru, care respectă anticipat valorile limită obligatorii stabilite pe rândul B din tabelul de la capitolul 5 punctul 2.2.1.1.5 din anexa II la Directiva 97/24/CE. Se termină la data aplicării obligatorii a valorilor limită ale emisiilor pentru noile vehicule, prevăzute în articolul 3 alineatul (2) din prezenta directivă.

         (2)   Pentru fiecare tip de vehicul menționat la alineatul (1), facilitățile fiscale sunt inferioare sumei totale a costului suplimentar pentru găsirea și aplicarea soluțiilor tehnice la vehicul pentru a asigura respectarea valorilor stabilite pe rândul A sau rândul B din tabelul de la capitolul 5 punctul 2.2.1.1.5 din anexa II la Directiva 97/24/CE.
   (3)   Comisia este informată în timp util cu privire la planurile de instituire sau modificare a facilităților fiscale menționate la alineatul (1), astfel încât aceasta să poată să-și prezinte observațiile.
   Articolul 5
   De asemenea, omologările confirmă funcționarea corectă a aparatelor pentru controlul emisiilor pe durata normală de viață a vehiculelor cu motor cu două și trei roți de la 1 ianuarie 2006 pentru noile tipuri de vehicule și de la 1 ianuarie 2007 pentru toate tipurile de vehicule până la 30 000 km. În acest sens, Comisia prezintă Parlamentului European și Consiliului până la 31 decembrie 2002 o propunere pentru definirea „duratei normale de viață” și stabilirea dispozițiilor suplimentare. În analiza cost-beneficiu pe care o realizează, Comisia acordă o atenție deosebită efectelor pe care le au propunerile sale asupra întreprinderilor mici și mijlocii.
   Articolul 6
   (1)   De la 1 ianuarie 2006 pentru noile autovehicule cu două și trei roți și de la 1 ianuarie 2007 pentru toate tipurile de vehicule, omologările acordate vehiculelor vor necesita și confirmarea funcționării corecte a aparatelor pentru controlul emisiilor pe durata normală de viață a vehiculului în condiții normale de exploatare (conformitatea vehiculelor în circulație, întreținute și utilizate corespunzător).
   (2)   În acest sens, Comisia prezintă Parlamentului European și Consiliului o propunere de definire a „duratei normale de viață” și de stabilire a dispozițiilor suplimentare. Acestea includ, inter alia, după caz:

               —

               criteriile pentru realizarea verificărilor;

               —

               criteriile pentru selectarea vehiculelor ce urmează să fie încercate;

               —

               criteriile pentru realizarea încercărilor;

               —

               normele de eliminare a erorilor posibile;

               —

               criteriul conform căruia posesorul/deținătorul vehiculului nu va trebui să suporte cheltuieli.

         În analiza cost-beneficiu pe care o realizează, Comisia acordă o atenție deosebită efectelor pe care le au propunerile sale asupra întreprinderilor mici și mijlocii.
   Articolul 7
   (1)   De la 1 ianuarie 2006, statele membre nu mai pot să acorde omologarea CE de tip și refuză omologarea națională a unui vehicul cu două și trei roți, dacă emisiile de CO2 și consumul de combustibil ale acestuia nu sunt stabilite în conformitate cu dispozițiile relevante.
   (2)   De la 1 ianuarie 2007, statele membre procedează după cum urmează:

               —

               nu mai recunosc valabilitatea certificatelor de conformitate care însoțesc noile autovehicule cu două roți cu o cilindree mai mare de 150 cm3, conform Directivei 92/61/CE și

               —

               refuză înmatricularea, vânzarea și darea în exploatare a vehiculelor noi care nu sunt însoțite de un certificat de conformitate, conform Directivei 92/61/CEE,

         dacă emisiile de CO2 și consumul de combustibil ale acestuia nu sunt stabilite în conformitate cu dispozițiile relevante.
   Articolul 8
   (1)   Comisia ia în considerație o înăsprire suplimentară a normelor privind emisiile vehiculelor care intră în domeniul de aplicare al prezentei directive, ținând seama de:

               (a)

               realizările tehnice în domeniul tehnologiei pentru controlul emisiilor și de fezabilitatea tehnică și economică a acestora pentru aplicarea la motociclete, precum și pentru aplicarea pe diverse piețe pe care le satisfac vehiculele respective;

               (b)

               progresele realizate în elaborarea unor cicluri de încercare mai reprezentative pentru motociclete care remediază neajunsurile actuale ale ciclurilor de încercare existente, precum demararea la rece și dinamica conducerii la viteze mari;

               (c)

               oportunitatea armonizării ciclului de încercare la nivel mondial;

               (d)

               corelarea valorilor limită ale ciclului de încercare actual cu cele ale noului ciclu de încercare;

               (e)

               studiile suplimentare privind emisiile de particule și emisiile de particule provenind de la motoarele cu aprindere prin compresie și cele cu aprindere prin scânteie;

               (f)

               studiile în curs referitoare la durabilitatea și conformitatea vehiculelor în funcțiune;

               (g)

               studiile suplimentare privind demararea la rece, sistemele de diagnosticare la bord (OBD) și emisiile prin evaporare;

               (h)

               lucrările în curs privind convertizoarele catalitice de schimb;

               (i)

               impactul economic asupra producției de serie mică și asupra producătorilor de serii mici.

         În plus, Comisia elaborează o metodologie pentru măsurarea emisiilor de CO2 specifice provenind de la autovehiculele cu două și trei roți.
   (2)   Până la 31 decembrie 2002, Comisia prezintă Comitetului pentru adaptare la progresul tehnic o propunere de stabilire a unei metode de încercare pentru evaluarea emisiilor de particule, în conformitate cu rezultatele studiilor prevăzute la alineatul (1) litera (e), care urmează să se aplice noilor omologări de la 1 ianuarie 2004.
   (3)   Până la 31 decembrie 2002, Comisia prezintă Parlamentului European și Consiliului o propunere ce conține următoarele:

               (a)

               valorile limită obligatorii ale emisiilor ce urmează să se utilizeze în testarea de tip I la triciclete și cvadriciclete în a doua etapă obligatorie din 2006 și valorile limită obligatorii ale emisiilor pentru emisiile de particule, în conformitate cu rezultatele studiilor prevăzute la alineatul (1) litera (e).

               (b)

               obligația de a măsura emisiile specifice de CO2 la acordarea omologării în conformitate cu articolul 7. Comisia prezintă, de asemenea, propuneri corespunzătoare de includere a vehiculelor cu motor cu două și trei roți în strategia comunitară pentru reducerea emisiilor de CO2 din transporturi (acordul privind reducerea emisiilor medii de CO2, etichetarea, facilitățile fiscale);

               (c)

               dispozițiile referitoare la durabilitate ce urmează să se aplice de la 1 ianuarie 2006, în conformitate cu articolul 5;

               (d)

               cerințele de includere a încercării de conformitate la vehiculele aflate în circulație (încercările în circulație) în procedura de omologare a vehiculelor cu motor cu două și trei roți de la 1 ianuarie 2006, în conformitate cu articolul 6;

               (e)

               un set nou de valori limită (etapa III) pentru motorete, care include emisiile de particule în conformitate cu rezultatele studiilor prevăzute la alineatul (1) litera (e), ce urmează să se aplice din 2006. La motorete, se vor aplica, de asemenea, dispozițiile privind cerințele de durabilitate și obligațiile de măsurare a emisiilor specifice de CO2.

         (4)   Comisia prezintă Parlamentului European și Consiliului propuneri referitoare la inspecție și întreținere, OBD și controlul emisiilor prin evaporare. De asemenea, Comisia asigură introducerea pe piață doar a componentelor de schimb și de aducere la conformitate pentru sistemele de eșapament care respectă Directiva 97/24/CE și prezenta directivă. Trebuie să existe posibilitatea verificării suficiente a emiterii omologării și posibilitatea regăsirii rapide, eficiente și transparente și a urmăririi datelor privind omologările emise într-un sistem european de date.
   (5)   De îndată și cel târziu după elaborarea tehnică a ciclului de încercări la nivel mondial, Comisia prezintă o propunere de includere a acestuia și a unui nou set de valori limită, care include emisiile de particule de la motoarele cu aprindere prin compresie și motoarele cu aprindere prin scânteie în doi timpi. Valorile limită respective se stabilesc în corelație cu a doua etapă obligatorie din 2006, conform prezentei directive (rândul B din tabelul de la capitolul 5 punctul 2.2.1.1.5 din anexa II la Directiva 97/24/CE) pentru a garanta același nivel al emisiilor. Ciclul de încercări se introduce împreună cu noile valori limită menționate (rândul C ce urmează să fie înserat în tabelul de la capitolul 5 punctul 2.2.1.1.5 din anexa II la Directiva 97/24/CE) ca o procedură de omologare alternativă la alegerea producătorului pentru a doua etapă obligatorie din 2006. Odată cu adoptarea noului ciclu de încercări de nivel mondial în alte regiuni, acesta devine singura procedură regulată de omologare. Pentru alte etape de reducere a emisiilor de la eșapament, după 2006, noul ciclu de încercări, cu valori limită stabilite pe baza ciclului menționat, va fi singura procedură de omologare valabilă.
   Articolul 9
   Capitolul 5 din Directiva 97/24/CE se modifică în conformitate cu textul din anexa la prezenta directivă.
   Articolul 10
   Statele membre pun în aplicare actele cu putere de lege și actele administrative necesare aducerii la îndeplinire a prezentei directive până la 1 aprilie 2003. Statele membre informează de îndată Comisia cu privire la aceasta.
   Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 11
   Prezenta directivă intră în vigoare în ziua publicării în Jurnalul Oficial al Comunităților Europene.
   Articolul 12
   Prezenta directivă se adresează statelor membre.

      Adoptată la Bruxelles, 19 iulie 2002.

            Pentru Parlamentul European

            Președintele

         P. COX

            Pentru Consiliu

            Președintele

         T. PEDERSEN

      (1)  JO C 337 E, 28.11.2000, p. 140 și

      JO C 240 E, 28.8.2001, p. 146.

      (2)  JO C 123, 25.4.2001, p. 22.

      (3)  Avizul Parlamentului European din 14 februarie 2001 (JO C 276, 1.10.2001, p. 135), Poziția comună a Consiliului din 13 iulie 2001 (JO C 301, 26.10.2001, p. 43) și Decizia Parlamentului European din 12 decembrie 2001. Decizia Parlamentului European din 30 mai 2002 și Decizia Consiliului din 11 iunie 2002.

      (4)  JO C 138, 17.5.1993, p. 1.

      (5)  JO L 226, 18.8.1997, p. 1.

      (6)  JO L 225, 10.8.1992, p. 72, astfel cum a fost modificată ultima dată prin Directiva 2000/7/CE a Parlamentului European și a Consiliului (JO L 106, 3.5.2000, p. 1).
   ANEXĂ
   MODIFICĂRI LA CAPITOLUL 5 DIN DIRECTIVA 97/24/CE

               1.

               Anexa II se modifică după cum urmează:

                           (a)

                           punctul 1.4 se înlocuiește cu următorul text:

                                       „1.4.

                                       «Poluanți în stare gazoasă» reprezintă emisiile de gaze de eșapament care conțin oxid de carbon, oxizi de azot exprimați în echivalent de bioxid de azot (NO2) și hidrocarburi, de tipul:

                                                   —

                                                   C1H1,85 pentru benzină;

                                                   —

                                                   C1H1,86 pentru motorină.”

                           (b)

                           se adaugă următoarele puncte:

                                       „1.5.

                                       «Dispozitiv de deconectare» reprezintă un dispozitiv care măsoară, percepe și răspunde la parametrii de funcționare (de exemplu viteza vehiculului, viteza motorului, treapta de viteză utilizată, temperatura, presiunea de admisie sau orice alt parametru) pentru activarea, modularea, temporizarea sau dezactivarea comenzii oricărei componente sau funcționarea sistemului pentru controlul emisiilor, astfel încât să se reducă eficacitatea sistemului pentru controlul emisiilor în condițiile întâlnite în timpul utilizării normale a vehiculului, cu excepția cazului în care utilizarea acestui dispozitiv este inclusă substanțial în procedura de determinare a emisiilor pentru certificare.

                                       1.6.

                                       «Strategie irațională pentru controlul emisiilor» reprezintă orice strategie sau măsură care, la o conducere a vehiculului în condiții normal de utilizare, reduce eficiența sistemului pentru controlul emisiilor la un nivel inferior celui preconizat pentru procedura de determinare a emisiilor aplicabilă.”;

                           (c)

                           punctul 2.2.1.1 se înlocuiește cu următorul text:

                              Testarea de tipul I (verificarea valorii medii a emisiilor de la țeava de evacuare din spate într-o zonă urbană aglomerată).
                           2.2.1.1.1.   Testarea se realizează conform procedurii descrise în apendicele 1. Metodele utilizate pentru colectarea și analiza poluanților în stare gazoasă sunt cele stabilite.
                           2.2.1.1.2.   Figura 1.2.2 prezintă căile pentru testarea de tip I.
                           2.2.1.1.3.   Vehiculul este așezat pe un dinamometru de șasiu prevăzut cu mijloace pentru greutăți și de simulare a inerției.
                           2.2.1.1.4.   În timpul încercării gazele de eșapament se diluează și se colectează o probă proporțională colectată în una sau mai multe pungi. Gazele de eșapament ale vehiculului încercat se diluează, se iau probe din ele și se analizează, urmând procedura descrisă în continuare și se măsoară volumul total al gazului de eșapament diluat.
                           Figura 1.2.2.
                           Schema încercării de tip I

                           În conformitate cu cerințele pentru 2.2.1.1.6, testarea trebuie să se repete de trei ori. Masele rezultate ale emisiilor gazoase obținute în fiecare încercare trebuie să fie mai mici decât limitele indicate în tabelul prezentat în continuare (rândul A pentru 2003 și rândul B pentru 2006):

                                       Clasa

                                       Masa oxidului de carbon (CO)

                                       Masa hidrocarburilor (HC)

                                       Masa oxizilor de azot (NOx)

                                       L1

                                       (g/km)

                                       L2

                                       (g/km)

                                       L3

                                       (g/km)

                                       Valorile limită pentru motociclete (două roți) pentru omologare și conformitatea producției

                                       A (2003)

                                       I (< 150 cm3)

                                       5,5

                                       1,2

                                       0,3

                                       II (≥ 150 cm3)

                                       5,5

                                       1,0

                                       0,3

                                       B (2006)

                                       I (< 150 cm3)
                                       (UDC rece) (1)

                                       2,0

                                       0,8

                                       0,15

                                       II (≥ (150 cm3)
                                       (UDC + EUD rece) (2)

                                       2,0

                                       0,3

                                       0,15

                                       Valorile limită pentru triciclete și cvadriciclete pentru omologare și conformitatea producției (aprindere forțată)

                                       A (2003)

                                       Toate

                                       7,0

                                       1,5

                                       0,4

                                       Valorile limită pentru triciclete și cvadriciclete pentru omologare și conformitatea producției (aprindere prin compresie)

                                       A (2003)

                                       Toate

                                       2,0

                                       1,0

                                       0,65

                                       2.2.1.1.5.1.

                                       Fără a aduce atingere cerințelor de la 2.2.1.1.5., pentru fiecare poluant sau combinație de poluanți, una din cele trei mase rezultate obținute poate să depășească, dar nu cu mai mult de 10 %, limita prescrisă, cu condiția ca media aritmetică a celor trei rezultate să fie inferioară limitei prescrise. Dacă limitele prescrise sunt depășite la mai mult de un poluant, faptul că acest lucru se produce în aceeași încercare sau în încercări diferite nu prezintă importanță.

                                       2.2.1.1.5.2.

                                       La testarea pentru determinarea conformității cu valorile limită din rândul B pentru 2006 pentru motocicletele cu o viteză maximă admisă de 110km/h, viteza maximă pentru ciclul de conducere extra-urbană se limitează la 90 km/h.

                                 Numărul de încercări prevăzute la 2.2.1.1.5 se reduce în condițiile specificate în continuare, unde V1 este rezultatul primei încercări și V2 rezultatul celei de a doua încercări pentru fiecare poluant.

                                       2.2.1.1.6.1.

                                       Dacă rezultatele obținute pentru fiecare poluant este mai mic sau egal cu 0,70 L (adică V1 ≤ 0,70 L), se realizează doar o singură încercare.

                                       2.2.1.1.6.2.

                                       Dacă cerința de la 2.2.1.1.6.1 nu este satisfăcută, se realizează doar două încercări, dacă pentru fiecare poluant sunt întrunite cerințele prezentate în continuare:

                                                   V1 ≤ 0,85 L și V1 + V2 ≤ 1,70 L și V2 ≤ L.”;

                           (d)

                           tabelul I și tabelul II de la punctul 2.2 se elimină;

                           (e)

                           punctul 2.2.1.2 se înlocuiește cu următorul text:

                              Testarea de tipul II (determinarea oxidului de carbon în regim de ralanti) și datele privind emisiile, necesare pentru controalele tehnice.

                                       2.2.1.2.1.

                                       Cerința de acest tip este valabilă pentru toate vehiculele echipate cu un motor cu aprindere forțată pentru care este prevăzută o omologare CE de tip în conformitate cu prezenta directivă.

                                       2.2.1.2.2.

                                       La o încercare în conformitate cu apendicele 2 (încercare de tipul II) la un regim de ralanti normal:

                                                   —

                                                   se înregistrează conținutul de oxid de carbon în volum din gazele de eșapament emise,

                                                   —

                                                   trebuie să se înregistreze viteza motorului în timpul încercării, inclusiv orice toleranță.

                                       2.2.1.2.3.

                                       La o încercare în regim de «ralanti accelerat» (adică > 2 000 min-1):

                                                   —

                                                   se înregistrează conținutul de oxid de carbon, în volum, din gazele de eșapament emise,

                                                   —

                                                   trebuie să se înregistreze viteza motorului în timpul încercării, inclusiv orice toleranță.

                                       2.2.1.2.4.

                                       Trebuie să se măsoare și să se înregistreze temperatura uleiului de mașină în timpul încercării.

                                       2.2.1.2.5.

                                       Datele înregistrate se completează la punctele relevante ale documentului menționat în anexa VII la Directiva 92/61/CEE.”;

                           (f)

                           se adaugă următorul punct:
                           Se interzice utilizarea unui dispozitiv de deconectare și/sau a strategiei iraționale pentru controlul emisiilor.
                           2.3.1.   Este posibilă instalarea unui mecanism, a unei funcții, a unui sistem sau a unei măsuri pentru controlul motorului instalat pe un vehicul, cu condiția ca:

                                       —

                                       să fie activat(ă) doar pentru protecția, demararea la rece sau încălzirea motorului sau

                                       —

                                       să fie activat(ă) doar pentru securitatea funcționării vehiculului sau siguranța și strategiile modului degradat.

                                 2.3.2.   Este permisă utilizarea unui mecanism, a unei funcții, a unui sistem sau a unei măsuri pentru controlul motorului care conduce la utilizarea unei strategii diferite sau modificate de control a motorului față de cea utilizată în mod normal în timpul ciclurilor aplicabile de determinare a emisiilor, dacă pentru respectarea cerințelor de la punctul 2.3.3, se demonstrează pe deplin că măsura respectivă nu reduce eficiența sistemului pentru controlul emisiilor. În toate celelalte cazuri, aceste dispozitive sunt considerate dispozitive de deconectare.
                           2.3.3.   Producătorul pune la dispoziție documentația care permite accesul la schema de bază a sistemului și a mijloacelor prin care acesta își controlează parametrii de ieșire, fie că acest control este direct, fie indirect.

                                       (a)

                                       Documentația oficială, care este furnizată serviciului tehnic în momentul prezentării cererii de omologare, include o descriere completă a sistemului. Documentația respectivă poate fi simplificată, cu condiția prezentării dovezii identificării tuturor datelor de ieșire permise de către o matrice obținută pe baza unei game de control a datelor intrate în fiecare unitate.
                                       Documentația mai conține o justificare a utilizării oricărui (oricărei) mecanism, funcții, sistem sau măsuri pentru controlul motorului și include informații suplimentare și date rezultate din încercări care să demonstreze efectul oricăruia dintre aceste dispozitive montate pe vehicul asupra emisiilor de la eșapament. Informațiile respective se atașează la documentația solicitată conform anexei V.

                                       (b)

                                       Informații suplimentare care să indice parametrii care sunt modificați de oricare dintre mecanismul, funcția, sistemul sau măsura pentru controlul motorului și condițiile limită în care se aplică aceste măsuri. Informațiile suplimentare includ o descriere a logicii sistemului de control a alimentării, a strategiilor de distribuție a gazelor și a punctelor de comutare în timpul tuturor modurilor de conducere. Informațiile enumerate rămân strict secrete și se păstrează de către producător, dar se deschid pentru a fi cercetate în momentul omologării.”;

                           (g)

                           punctul 3.1.1 se înlocuiește cu următorul text:

                                       „3.1.1.

                                       Se ia un vehicul din serie și se supune încercării descrise la 2.2.1.1. Valorile limită pentru verificarea conformității producției sunt cele indicate în tabelul de la punctul 2.2.1.1.5”;

                           (h)

                           punctul 3.1.1 anterior se renumerotează 3.1.2 și se modifică după cum urmează:

                                       —

                                       cuvintele „tabelele I și II” se înlocuiesc cu „tabelul de la punctul 2.2.1.1.5”;

                                       —

                                       cuvintele „tabelele menționate la 2.2.1.1.2” se înlocuiesc cu „tabelul de la punctul 2.2.1.1.5”;

                           (i)

                           punctul 3.1.3 din apendicele 1 se înlocuiește cu următorul text:

                                       „3.1.3.

                                       Etanșeitatea sistemului de admisie se poate verifica pentru a se asigura că o admisie accidentală de aer nu afectează carburația.”;

                           (j)

                           punctul 5.3.1 din apendicele 1 se înlocuiește cu următorul text:
                           „Înaintea colectării gazelor de eșapament, se efectuează două cicluri complete de precondiționare.”;

                           (k)

                           punctul 6.1.3 din apendicele 1 se înlocuiește cu următorul text:

                                       „6.1.3.

                                       Înaintea inițierii primului ciclu de precondiționare, se îndreaptă un curent de aer cu viteză variabilă pe motocicletă sau tricicleta cu motor. Se efectuează apoi două cicluri complete, în timpul cărora nu se colectează gaze. Sistemul de ventilare trebuie să conțină un mecanism controlat de viteza rolei de banc, astfel încât, în intervalul 10 km/h-50 km/h, viteza lineară a aerului la ieșirea din suflantă să fie egală cu viteza relativă a rolei, cu o aproximație de 10 %. Pentru viteze ale rolei mai mici de 10 km/h, viteza aerului poate să fie zero. Secțiunea terminală a suflantei trebuie să aibă următoarele caracteristici:

                                                   (i)

                                                   aria superficială, minimum 0,4 m2;

                                                   (ii)

                                                   muchia inferioară situată la 0,15 - 0,20 m deasupra pământului;

                                                   (iii)

                                                   distanța de la muchia frontală a motocicletei sau tricicletei între 0,3 și 0, 45 m.”;

                           (l)

                           punctul 6.2.2 din apendicele 1 se înlocuiește cu următorul text:

                                       „6.2.2.

                                       Primul ciclu începe odată cu luarea probelor și începerea măsurării rotațiilor pompei.”;

                           (m)

                           punctul 7.2.1 din apendicele 1 se înlocuiește cu următorul text:

                                       „7.2.1.

                                       După două cicluri de precondiționare (primul moment al primului ciclu), se realizează simultan operațiile specificate la 7.2.2-7.2.5.”;

                           (n)

                           punctul 7.4 din apendicele 1 se înlocuiește cu următorul text:
                           „7.4.   Analiza

                                       7.4.1.

                                       Gazele de eșapament din pungă trebuie să fie analizate de îndată și, în orice caz, în cel târziu 20 de minute de la terminarea ciclului de încercare.

                                       7.4.2.

                                       Înainte de analiza fiecărei probe, domeniul analizorului ce urmează să se utilizeze pentru fiecare poluant trebuie să se fixeze la zero cu un gaz potrivit de aducere la zero.

                                       7.4.3.

                                       Apoi se trasează curbele de etalonare ale analizoarelor cu ajutorul gazelor de etalonare având concentrații nominale între 70 %-100 %.

                                       7.4.4.

                                       Se verifică apoi pozițiile zero ale analizoarelor. Dacă diferențele dintre citiri sunt mai mari de 2 % din domeniul stabilit conform 7.4.2, se repetă procedura.

                                       7.4.5.

                                       Se analizează probele.

                                       7.4.6.

                                       După analiză, se verifică din nou punctele de zero și de etalonare cu aceleași gaze. Dacă la aceste verificări diferențele sunt mai mici de 2 % față de cele de la 7.4.3, se acceptă analiza.

                                       7.4.7.

                                       La toate subpunctele de la prezentul punct, debitele și presiunile diferitelor gaze trebuie să fie egale cu cele utilizate în timpul etalonării analizoarelor.

                                       7.4.8.

                                       Cifra acceptată pentru concentrația fiecărui poluant măsurat în gaze este cea citită după stabilizarea aparatului de măsură.”;

                           (o)

                           punctul 2.2 din apendicele 2 se înlocuiește cu următorul text:

                                       „2.2.

                                       Măsurătorile la testarea de tip II, specificată la punctul 2.2.1.2 din anexa II, trebuie să se realizeze imediat după testarea de tip I, cu motorul în regim de ralanti normal și ralanti accelerat.”.

               2.

               Anexa IV se înlocuiește cu următorul text:„
                  Anexa IV
                  SPECIFICAȚII PENTRU COMBUSTIBILUL DE REFERINȚĂ (BENZINĂ)
                  Combustibilul de referință este cel descris la punctul 1 din anexa IX la Directiva 70/220/CEE.
                  SPECIFICAȚII PENTRU COMBUSTIBILUL DE REFERINȚĂ (MOTORINĂ)
                  Combustibilul de referință este cel descris la punctul 2 din anexa IX la Directiva 70/220/CEE.
               ”

      (1)  Ciclul de încercare: ECE R40 (cu emisiile măsurate pentru toate cele șase moduri - luarea probelor începe la T = 0).

      (2)  Ciclul de încercare: ECE R40 + EUDC (emisiile măsurate pentru toate modurile - luarea probelor începe la T = 0), la viteza maximă de 120 km/h.

      (3)  Modificările tehnice necesare, referitoare la apendicele 1 și subapendicele 1 și 4 la anexa II la capitolul 5 din prezenta directivă se adoptă până la 1 octombrie 2002, în conformitate cu procedura Comitetului pentru adaptare la progresul tehnic din directivele privind eliminarea barierelor tehnice la comerțul din domeniul vehiculelor cu motor, în temeiul articolului 13 din Directiva 70/156/CEE a Consiliului din 6 februarie 1970 de apropiere a legislațiilor statelor membre referitoare la omologarea autovehiculelor și a remorcilor acestora (JO L 42, 23.2.1970, p. 1).


title: Directiva 98/45/CE a Consiliului din 24 iunie 1998 de modificare a Directivei 91/67/CEE privind condițiile de sănătate animală care reglementează introducerea pe piață a animalelor și a produselor de acvacultură

text:
               03/Volumul 24

               RO

               Jurnalul Ofícial al Uniunii Europene

               198

         31998L0045

               L 189/12

               JURNALUL OFÍCIAL AL UNIUNII EUROPENE

      DIRECTIVA 98/45/CE A CONSILIULUI

   din 24 iunie 1998
   de modificare a Directivei 91/67/CEE privind condițiile de sănătate animală care reglementează introducerea pe piață a animalelor și a produselor de acvacultură
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 43,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât Directiva 91/67/CEE (4) a stabilit normele comunitare de reglementare a introducerii pe piață a animalelor de acvacultură având ca scop principal evitarea răspândirii anumitor boli grave;
   întrucât bolile enumerate în lista III din anexa A la directiva respectivă, inclusiv girodactiloza, pot avea repercusiuni economice grave în cazul declanșării lor într-o regiune anterior indemnă de boală;
   întrucât rezultă că este necesară prevenirea răspândirii bolilor respective prin consolidarea dispozițiilor care se aplică în prezent;
   întrucât este necesar să se asigure faptul că introducerea pe piață a peștelui provenit din zone neautorizate nu prejudiciază starea de sănătate a fermelor neinfectate situate într-o zonă neautorizată; întrucât aceasta se poate realiza prin certificarea loturilor destinate schimburilor intracomunitare;
   întrucât este necesară adaptarea la standardele internaționale a anumitor dispoziții în ceea ce privește frecvența inspecțiilor și cerințele de eșantionare și de testare pentru depistarea bolilor la pești,
   ADOPTĂ PREZENTA DIRECTIVĂ:
   Articolul 1
   Directiva 91/67/CEE se modifică după cum urmează:

               1.

               La articolul 13, alineatele (1) și (2) se înlocuiesc cu următorul text:
               „(1)   În cazul în care un stat membru consideră că teritoriul său este integral sau parțial indemn de bolile enumerate în anexa A lista III coloana 1, acesta transmite Comisiei informațiile justificative necesare, din care să rezulte în special:

                           —

                           numele bolii și istoricul apariției bolii respective în statul membru în cauză;

                           —

                           rezultatele testării de control pe baza rezultatelor la examenele serologice, virusologice, microbiologice sau patologice sau identificarea parazitului, după caz, precum și obligativitatea informării autorităților competente cu privire la boala respectivă;

                           —

                           perioada în care s-a efectuat controlul;

                           —

                           măsurile de control prin care să se verifice dacă zona respectivă rămâne indemnă de boală.

                     Comisia definește, în conformitate cu procedura prevăzută la articolul 26, criteriile generale prin care să se asigure uniformitatea punerii în aplicare a dispozițiilor prezentului alineat.
               (2)   Comisia examinează informațiile justificative transmise de statul membru și, în conformitate cu procedura prevăzută la articolul 26, definește zonele care urmează să fie considerate indemne de boala respectivă, precum și speciile care sunt susceptibile de boala respectivă, și garanțiile suplimentare, generale sau specifice, care pot fi solicitate pentru introducerea animalelor și produselor de acvacultură în zonele respective. Peștele viu, moluștele sau crustaceele și, după caz, icrele și gameții acestora, introduse în astfel de zone, trebuie însoțite de un document de transport corespunzător modelului care urmează să fie elaborat în conformitate cu procedura prevăzută la articolul 26, care să certifice conformitatea acestora cu garanțiile suplimentare.”

               2.

               La articolul 16 alineatul (1) se inserează următoarea teză:
               „De asemenea, Comisia, în conformitate cu procedura prevăzută la articolul 26, elaborează specimene ale certificatelor care trebuie să însoțească animalele de acvacultură, icrele și gameții acestora în schimburile intracomunitare care se desfășoară între zone neautorizate în ceea ce privește bolile prevăzute de lista II din anexa A și decide cu privire la măsurile pentru extinderea sistemului computerizat «ANIMO» care face legătura între autoritățile competente, pentru a ține evidența schimburilor cu animalele și produsele menționate anterior.”

               3.

               La anexa B:

                           (a)

                           la punctul I. B, prima teză de la punctul 2 se înlocuiește cu următorul text:

                                       „2.

                                       toate fermele din zona continentală sunt plasate sub supravegherea serviciilor oficiale. Trebuie efectuate anual două inspecții sanitare, timp de doi ani.”;

                           (b)

                           la punctul I. C, punctul 2 se înlocuiește cu următorul text:

                                       „2.

                                       la fiecare fermă trebuie efectuate anual două inspecții sanitare, în conformitate cu punctul B. 2, cu excepția fermelor fără reproducători, care trebuie inspectate o dată pe an. Cu toate acestea, anual se va realiza eșantionarea prin rotație la 50 % din fermele piscicole din zona continentală;”.

         Articolul 2
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 iulie 1999. Statele membre informează de îndată Comisia cu privire la aceasta.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi este comunicat de statele membre textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare la data publicării în Jurnalul Oficial al Comunităților Europene.

   Articolul 4
   Prezenta directivă se adresează statelor membre.

      Adoptată la Luxemburg, 24 iunie 1998.

            Pentru Consiliu

            Președintele

         J. CUNNINGHAM

      (1)  JO C 242, 21.8.1996, p. 9.

      (2)  JO C 362, 2.12.1996, p. 314.

      (3)  JO C 56, 24.2.1997, p. 28.

      (4)  JO L 46, 19.2.1991, p. 1. Directivă astfel cum a fost modificată ultima dată prin Directiva 97/79/CE (JO 24, 30.1.1998, p. 31).


title: Directiva Consiliului din 22 decembrie 1980 de modificare, ca urmare a aderării Greciei, a Directivei 64/432/CEE privind problemele de inspecție veterinară care afectează schimburile intracomunitare cu bovine și porcine și a Directivei 80/217/CEE de stabilire a măsurilor comunitare de combatere a pestei porcine clasice

text:
               03/Volumul 04

               RO

               Jurnalul Ofícial al Uniunii Europene

               6

         31980L1274

               L 375/75

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 22 decembrie 1980
   de modificare, ca urmare a aderării Greciei, a Directivei 64/432/CEE privind problemele de inspecție veterinară care afectează schimburile intracomunitare cu bovine și porcine și a Directivei 80/217/CEE de stabilire a măsurilor comunitare de combatere a pestei porcine clasice
   (80/1274/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Actul de aderare din 1979, în special articolul 146,
   având în vedere propunerea Comisiei,
   întrucât, în conformitate cu articolul 22 din Actul de aderare din 1979, adaptările actelor enumerate în lista care figurează în anexa II trebuie stabilite în conformitate cu orientările definite de anexa respectivă; întrucât Directiva 64/432/CEE (1), astfel cum a fost modificată ultima dată prin Directiva 80/219/CEE (2), trebuie să fie adaptată în consecință;
   întrucât, pe de altă parte, Directiva 80/217/CEE (3), adoptată după semnarea Tratatului de aderare și a cărei valabilitate se extinde după 1 ianuarie 1981, trebuie adaptată pentru a o pune în concordanță cu dispozițiile Actului de aderare,
   ADOPTĂ PREZENTA DIRECTIVĂ:
   Articolul 1
   Directiva 64/432/CEE se modifică după cum urmează:

               1.

               La anexa B punctul 12, se adaugă următoarea literă:

                           „(j)

                           Grecia:

                                                   Κτηυιατρικόυ Ίυστιτούτον Λοιμωδών καί

                                                   Παρασιτικών Νοσημάτων

                                                   Ίερά όδός 75 Άθήυαι301.”

               2.

               La anexa C punctul 9, se adaugă următoarea literă:

                           „(j)

                           Grecia:

                                                   Κτηυιατρικόυ Ίυστιτούτον Λοιμωδών καί

                                                   Παρασιτικών Νοσημάτων

                                                   Ίερά όδός 75 Άθήυαι301.”

               3.

               La anexa F, nota de subsol 4 din certificatul model I și nota de subsol 5 din certificatele model II, III și IV se completează cu următoarea mențiune:
               „Kreekas:
               Ό Προϊστάμευος τής Κτηνιατρικής Ύπηρεσίας τού σημείου έξόδου.”

         Articolul 2
   La lista laboratoarelor naționale pentru pesta porcină din anexa II la Directiva 80/217/CEE, a fost adăugată următoarea mențiune:
   „În Grecia:

                           Κτηυιατρικόυ Ίυστιτούτον Λοιμωδών καί Παρασιτικών Νοσημάτων (Έργαστήριου ίολογίας)

                           Νεαπόλεως 9 Άγία Παρασκευή

                           Άττικής.”

         Articolul 3
   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 ianuarie 1981 cel târziu, în ceea ce privește articolul 1, și până la 1 iulie 1981 cel târziu, în ceea ce privește articolul 2. Statele membre informează de îndată Comisia cu privire la aceasta.
   Articolul 4
   Prezenta directivă se adresează statelor membre.

      Adoptată la Bruxelles, 22 decembrie 1980.

            Pentru Consiliu

            Președintele

         J. SANTER

      (1)  JO 121, 29.7.1964, p. 1977/64.

      (2)  JO L 47, 21.2.1980, p. 25.

      (3)  JO L 47, 21.2.1980, p. 11.


title: Directiva 93/120/CE a Consiliului din 22 decembrie 1993 de modificare a Directivei 90/539/CEE privind condițiile de sănătate animală care reglementează schimburile intracomunitare și importurile din țări terțe de păsări de curte și de ouă pentru incubație

text:
               03/Volumul 14

               RO

               Jurnalul Ofícial al Uniunii Europene

               172

         31993L0120

               L 340/35

               JURNALUL OFÍCIAL AL UNIUNII EUROPENE

      DIRECTIVA 93/120/CE A CONSILIULUI

   din 22 decembrie 1993
   de modificare a Directivei 90/539/CEE privind condițiile de sănătate animală care reglementează schimburile intracomunitare și importurile din țări terțe de păsări de curte și de ouă pentru incubație
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 43,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât, ținând seama de tendința care se manifestă în industria avicolă în care unitățile devin mai importante și mai intensive, este necesar să se modifice anumite aspecte ale Directivei 90/539/CEE privind condițiile de sănătate animală care reglementează schimburile intracomunitare și importurile din țări terțe de păsări de curte și de ouă pentru incubație (4), pentru a clarifica cerințele și a simplifica aplicarea lor de către statele membre;
   întrucât Consiliul adoptă Directiva 92/66/CEE de stabilire a măsurilor comunitare de combatere a maladiei de Newcastle (5) și Directiva 92/40/CEE de introducere a măsurilor comunitare pentru controlul gripei aviare (6), permițând astfel o simplificare a Directivei 90/539/CEE;
   întrucât, ținând seama de raportul Comisiei către Consiliu privind riscurile de transmitere a bolii Newcastle și condițiile care trebuie să fie îndeplinite de vaccinurile contra bolii Newcastle, ar fi necesar să se prevadă ca anumite state membre sau regiuni să poată fi recunoscute ca nevaccinând contra bolii Newcastle, dacă este cazul; întrucât, cu toate acestea, ar trebui, de asemenea, să se prevadă ca acest statut de țări sau regiuni care nu vaccinează contra bolii Newcastle să poată fi retras, dacă este necesar;
   întrucât este necesar să se modifice normele comerciale aplicabile țărilor terțe pentru ca, astfel, acestea să fie echivalente celor aplicate în statele membre, în special în ceea ce privește boala Newcastle și gripa aviară,
   ADOPTĂ PREZENTA DIRECTIVĂ:
   Articolul 1
   Directiva 90/539/CEE se modifică după cum urmează:

               1.

               la articolul 2, alineatul (3) se înlocuiește cu următorul text:
               „(3)   «pui de o zi»: toate păsările în vârstă de mai puțin de 72 de ore și nehrănite încă; cu toate acestea, rațele din specia Cairina moschata sau încrucișările lor pot fi hrănite;”;

               2.

               la articolul 2, alineatul (7) se înlocuiește cu următorul text:
               „(7)   «colonie»: totalitatea păsărilor cu același statut sanitar deținute în același local sau în aceeași împrejmuire și constituind o unitate epidemiologică. În crescătorii, acest termen include toate păsările care împart același spațiu aerian.”;

               3.

               la articolul 2, alineatul (9) litera (c) se înlocuiește cu următorul text:

                           „(c)

                           unitatea de creștere, adică:

                                       (i)

                                       unitatea care crește păsări de reproducere, adică unitatea a cărei activitate constă în a crește păsări de reproducere înainte de stadiul de reproducere
                                       sau

                                       (ii)

                                       unitatea care crește păsări pentru producție, adică unitatea a cărei activitate constă în a crește păsări ouătoare înainte de stadiul de ouat;”;

               4.

               la articolul 2, se elimină alineatul (15);

               5.

               articolul 5 se înlocuiește cu următorul text:
               „Articolul 5
               Pentru a face obiectul schimburilor intracomunitare:

                           (a)

                           ouăle destinate incubației, puii de o zi, păsările de reproducere și păsările pentru producție trebuie să îndeplinească condițiile enunțate la articolele 6, 12, 15 și 17. Acestea trebuie, de asemenea, să îndeplinească toate condițiile stabilite în conformitate cu articolele 13 și 14.
                           În afară de aceasta:

                                       —

                                       ouăle destinate incubației trebuie să îndeplinească condițiile enunțate la articolul 7;

                                       —

                                       puii de o zi trebuie să îndeplinească condițiile enunțate la articolul 8;

                                       —

                                       păsările de reproducere și păsările pentru producție trebuie să îndeplinească condițiile enunțate la articolul 9;

                           (b)

                           păsările destinate sacrificării trebuie să îndeplinească condițiile enunțate la articolele 10, 12, 15 și 17 și cele stabilite în aplicarea articolelor 13 și 14;

                           (c)

                           păsările, inclusiv puii de o zi, destinate să furnizeze vânatul de repopulare trebuie să îndeplinească condițiile enunțate la articolele 10a, 12, 15 și 17 și cele stabilite în aplicarea articolelor 13 și 14.”;

               6.

               la articolul 6, alineatul (1) litera (c) se înlocuiește cu următorul text:

                           „(c)

                           trebuie situate în afara unei zone care se supune, din motive de sănătate animală, unor măsuri de restricție în conformitate cu legislația comunitară, luate ca urmare a apariției unui focar al unei boli la care păsările sunt sensibile;”;

               7.

               la articolul 6, alineatul (2) se înlocuiește cu următorul text:
               „(2)   al unei colonii care nu prezintă, în momentul expedierii, nici un semn clinic și nu este suspect de nici o boală contagioasă a păsărilor.”;

               8.

               articolul 7 se înlocuiește cu următorul text:
               „Articolul 7
               În momentul expedierii lor, ouăle destinate incubației trebuie:

                           1.

                           să provină din colonii:

                                       —

                                       care au stat de mai mult de șase săptămâni în una sau mai multe unități din Comunitate prevăzute la articolul 6 alineatul (1) litera (a);

                                       —

                                       care, dacă au fost vaccinate, au fost vaccinate în conformitate cu condițiile de vaccinare enunțate la anexa III;

                                                   —

                                                   care, fie au fost supuse unui examen sanitar efectuat de către un medic veterinar oficial sau un medic veterinar autorizat în cursul celor 72 de ore care precedă expedierea și, în momentul acestei examinări, nu au prezentat nici un semn clinic sau nu au fost suspectate de boli contagioase;

                                                   —

                                                   fie au fost supuse în fiecare lună unei vizite sanitare, efectuate de către un medic veterinar oficial sau un medic veterinar autorizat, înțelegându-se că inspecția cea mai recentă trebuie să fi fost efectuată cel mai devreme cu 31 de zile înaintea expedierii. În cazul în care se are în vedere această opțiune, medicul veterinar oficial sau medicul veterinar autorizat trebuie, de asemenea, să fi examinat registrele stării de sănătate ale lotului și să fi apreciat starea sa actuală de sănătate, pe baza informațiilor la zi furnizate de persoana care a avut responsabilitatea lotului în timpul celor 72 de ore care au precedat expedierea. În cazul în care registrele sau oricare altă informație fac să fie suspectată o boală, loturile trebuie să fie supuse unui examen sanitar efectuat de către medicul veterinar oficial sau de către medicul veterinar autorizat care să excludă orice posibilitate a unei boli contagioase a păsărilor;

                           2.

                           să fie identificate în conformitate cu Regulamentul (CEE) nr. 1868/77 al Comisiei;

                           3.

                           să fie supuse unei dezinfecții în conformitate cu instrucțiunile medicului veterinar oficial.

                     De asemenea, în cazul în care bolile contagioase ale păsărilor care pot fi transmise prin ouă se propagă în colonia care a furnizat ouăle destinate incubației în cursul perioadei lor de incubație, incubatorul respectiv și autoritatea responsabilă/autoritățile responsabile de incubator și de colonia de origine trebuie informate.”;

               9.

               la articolul 8, litera (b) se înlocuiește cu următorul text:

                           „(b)

                           să satisfacă condițiile de vaccinare enunțate la anexa III, după ce au fost vaccinate;”;

               10.

               la articolul 9, litera (b) se înlocuiește cu următorul text:

                           „(b)

                           să satisfacă condițiile de vaccinare enunțate la anexa II în momentul vaccinării;”;

               11.

               la articolul 9, litera (c) se înlocuiește cu următorul text:

                           „(c)

                           să fi fost supus unui examen sanitar efectuat de către un medic veterinar oficial sau un medic veterinar autorizat, în cursul celor 48 de ore care preced expedierea și, în momentul acestei examinări, să nu prezinte nici un semn clinic sau să nu fie suspecte de boli contagioase ale păsărilor;”;

               12.

               la articolul 10, litera (c) se înlocuiește cu următorul text:

                           „(c)

                           în care, la examenul sanitar efectuat, în timpul celor cinci zile care preced expedierea de către medicul veterinar oficial sau autorizat, asupra lotului din care fac parte păsările destinate sacrificării, păsările inspectate nu au arătat nici un semn clinic sau nu au fost suspecte de o boală contagioasă a păsărilor;”;

               13.

               la articolul 10, litera (d) se înlocuiește cu următorul text:

                           „(d)

                           situată în afara unei zone supuse, din motive de sănătate animală, unor măsuri de restricție conforme cu legislația comunitară, luate ca urmare a apariției unui focar al unei boli la care păsările sunt sensibile;”;

               14.

               se adaugă următorul articol 10a:
               „Articolul 10a
               (1)   În momentul expedierii lor, păsările în vârstă de mai mult de 72 de ore, destinate furnizării de vânat sălbatic de repopulare, trebuie să provină dintr-o exploatație:

                           (a)

                           în care ele au stat de la ieșirea puilor sau de mai mult de 21 de zile și în care, în cursul celor două săptămâni care preced expedierea, nu au fost puse în contact cu păsări nou introduse;

                           (b)

                           care este scutită de orice măsură de sănătate animală aplicabilă păsărilor;

                           (c)

                           în care, la examinarea sanitară efectuată, în cursul celor 48 de ore care preced expedierea de către medicul veterinar oficial sau autorizat, asupra coloniei din care fac parte păsările, păsările inspectate nu au arătat nici un semn clinic sau nu au fost suspecte de boala contagioasă a păsărilor;

                           (d)

                           situată într-o zonă supusă interdicției, din motive de sănătate animală în conformitate cu legislația comunitară, din cauza unui focar al unei boli la care păsările sunt sensibile.

                     (2)   Dispozițiile articolelor 6 și 9a nu se aplică păsărilor prevăzute la alineatul (1).”;

               15.

               la articolul 11 alineatul (2), a treia liniuță se înlocuiește cu următorul text:

                           „—

                           care îndeplinesc, în momentul vaccinării, condițiile de vaccinare enunțate la anexa III,”;

               16.

               la articolul 11, alineatul (2), a cincea liniuță se înlocuiește cu următorul text:

                           „—

                           care sunt situate în afara unei zone supuse, din motive de sănătate animală, unor măsuri de restricție în conformitate cu legislația comunitară, ca urmare a apariției unui focar al unei boli la care păsările sunt sensibile,”;

               17.

               la articolul 11 alineatul (2), ultima liniuță se înlocuiește cu următorul text:
               „Toate păsările dintr-o expediere trebuie, în luna care precede expedierea lor, să fi răspuns negativ la examenele serologice de depistare a anticorpilor de Salmonella pullorumși de Salmonella gallinarum, în conformitate cu dispozițiile anexei II capitolul III. În cazul ouălor destinate incubației sau al puilor de o zi, colonia de origine trebuie, în cele trei luni care preced expedierea, să fie supusă unui examen serologic de depistare a Salmonella pullorumși Salmonella gallinarum într-o proporție care să dea o certitudine de 95 % în privința depistării infecției pentru o prevalență de 5 %.”;

               18.

               la articolul 12, alineatele (2) și (3) se înlocuiesc cu următorul text:
               „(2)   În cazul în care un stat membru sau o regiune ori regiuni ale unui stat membru doresc să fie recunoscute ca nevaccinând contra bolii Newcastle, acestea pot prezenta un program în conformitate cu dispozițiile articolului 13 alineatul (1).
               Comisia examinează programele comunicate de către statele membre. Programele pot fi aprobate, cu respectarea criteriilor menționate la articolul 13 alineatul (1), în conformitate cu procedura prevăzută la articolul 32. În conformitate cu aceeași procedură, pot fi precizate garanțiile suplimentare, generale sau specifice care pot fi cerute în schimburile intracomunitare.
               În cazul în care un stat membru sau o regiune a unui stat membru consideră că el (ea) a dobândit statutul de «nevaccinând contra bolii Newcastle», se poate prezenta Comisiei o cerere de recunoaștere a statutului de «nevaccinând contra bolii Newcastle», în conformitate cu procedura prevăzută la articolul 32.
               Elementele care trebuie luate în considerare pentru a recunoaște că un stat membru sau o regiune posedă statutul de «nevaccinând contra bolii Newcastle» sunt informațiile prevăzute la articolul 14 alineatul (1), precum și, în special, următoarele criterii:

                           —

                           nici o vaccinare contra bolii Newcastle, cu excepția vaccinării obligatorii a porumbeilor călători prevăzuți la articolul 17 alineatul (3) din Directiva 92/66/CEE, nu a fost autorizată în cursul celor douăsprezece luni precedente pentru păsările prevăzute la articolul 1;

                           —

                           coloniile de reproducere fac, cel puțin o dată pe an, obiectul unui control serologic care urmărește să detecteze prezența bolii Newcastle, în conformitate cu normele detaliate adoptate în conformitate cu procedura prevăzută la articolul 32;

                           —

                           exploatațiile nu au nici o pasăre care să fi fost vaccinată contra bolii Newcastle în cele douăsprezece luni precedente, cu excepția porumbeilor călători vaccinați în conformitate cu articolul 17 alineatul (3) din Directiva 92/66/CEE.

                     (3)   Comisia poate suspenda statutul de «nevaccinând contra bolii Newcastle» în conformitate cu procedura prevăzută la articolul 32 în cazul:

                           (i)

                           fie al unei epizootii grave, necontrolate, a bolii Newcastle;

                           (ii)

                           fie al ridicării restricțiilor legislative care interzic recurgerea sistematică la vaccinarea de rutină contra bolii Newcastle.

                     (4)   Condițiile enunțate la alineatul (1) vor face obiectul unei reexaminări a Consiliului care hotărăște cu majoritate calificată, la propunerea Comisiei, înainte de intrarea în vigoare a legislației care armonizează utilizarea vaccinurilor contra bolii Newcastle și până la 31 decembrie 1994 cel târziu.”;

               19.

               la articolul 15, alineatul (1) se înlocuiește cu următorul text:
               „(1)   Puii de o zi și ouăle destinate incubației trebuie transportate:

                           —

                           fie în containere noi de unică folosință concepute în acest sens și utilizate o singură dată, apoi distruse;

                           —

                           fie în containere de refolosire, cu condiția ca acestea să fie curățate și dezinfectate înainte de orice altă reutilizare.

                     În orice caz, aceste containere trebuie:

                           (a)

                           să conțină numai pui de o zi sau ouă destinate incubației din aceeași specie, din aceeași categorie și același tip de pasăre și care provin de la aceeași unitate;

                           (b)

                           să poarte o etichetă care să indice:

                                       —

                                       denumirea statului membru și a regiunii de origine;

                                       —

                                       numărul de omologare a unității de origine prevăzute la anexa II capitolul I punctul 2;

                                       —

                                       numărul de pui sau de ouă din fiecare ambalaj;

                                       —

                                       specia de pasăre căreia îi aparțin ouăle sau puii.”;

               20.

               la articolul 15 alineatul (3), se elimină a treia liniuță;

               21.

               la articolul 15, alineatul (4), se adaugă următoarea literă (c):

                           „(c)

                           păsările destinate să furnizeze vânat de repopulare trebuie direcționate fără întârziere către punctul de destinație, fără a intra în contact cu alte păsări, cu excepția păsărilor destinate să furnizeze vânat de repopulare, care îndeplinesc condițiile enunțate de prezenta directivă.”;

               22.

               la articolul 17, ultima liniuță se înlocuiește cu următorul text:

                           „—

                           purtând o ștampilă și o semnătură de o culoare diferită de cea a certificatului.”;

               23.

               articolul 19 se elimină;

               24.

               articolul 22 se înlocuiește cu următorul text:
               „Articolul 22
               (1)   Păsările și ouăle destinate incubației trebuie să provină din țări terțe:

                           (a)

                           în care gripa aviară și boala Newcastle, astfel cum au fost definite de Directiva 92/40/CEE a Consiliului și de Directiva 92/66/CEE a Consiliului, sunt boli a căror declarare este obligatorie;

                           (b)

                           indemne de gripa aviară și boala Newcastle
                           sau
                           care, fără a fi indemne de aceste boli, le combat cu ajutorul unor măsuri cel puțin echivalente celor prevăzute de Directiva 92/40/CEE și de Directiva 92/66/CEE.

                     (2)   Criteriile suplimentare care trebuie reținute în vederea calificării țărilor terțe, în ceea ce privește dispozițiile alineatului (1) litera (b), în special în privința tipului de vaccin folosit, se stabilesc în conformitate cu procedura prevăzută la articolul 32 înainte de 1 ianuarie 1995.
               (3)   Comisia poate decide, în conformitate cu procedura prevăzută la articolul 32, în ce condiții dispozițiile de la alineatul (1) se aplică numai unei părți a teritoriului țărilor terțe.”;

               25.

               la articolul 24, litera (h) se înlocuiește cu următorul text:

                           „(h)

                           să poarte o ștampilă și o semnătură de o culoare diferită de cea a certificatului.”;

               26.

               articolul 35 se elimină;

               27.

               la anexa I, laboratorul național de referință pentru Danemarca se înlocuiește cu următorul laborator:„National Veterinary Laboratory Poultry Disease Division Hangøvej 2 DK-8200 Aarhus N.”;

               28.

               la anexa IV modelul 5, punctul 14 litera (a) se înlocuiește cu următorul text:

                           „(a)

                           păsările descrise mai sus corespund condițiilor prevăzute la articolele 10 și 15 din Directiva 90/539/CEE;”;

               29.

               la anexa IV modelul 6, punctul 14, litera (a) se înlocuiește cu următorul text:

                           „(a)

                           păsările descrise mai sus îndeplinesc condițiile prevăzute la articolul 10a și 15 din Directiva 90/539/CEE;”

         Articolul 2
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 ianuarie 1995. Statele membre informează Comisia cu privire la aceasta.
   Atunci când statele membre adoptă aceste măsuri, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul dispozițiilor de drept intern pe care le adoptă în domeniul reglementat de prezenta directivă.
   Articolul 3
   Prezenta directivă se adresează statelor membre.

      Adoptată la Bruxelles, 22 decembrie 1993.

            Pentru Consiliu

            Președintele

         J.-M. DEHOUSSE

      (1)  JO C 89, 31.3.1993, p. 8.

      (2)  JO C 176, 28.6.1993, p. 26.

      (3)  JO C 201, 26.7.1993, p. 50.

      (4)  JO L 303, 31.9.1990, p. 6.

      (5)  JO L 260, 5.9.1992, p. 1.

      (6)  JO L 167, 22.6.1992, p. 1.


title: Directiva Consiliului din 19 decembrie 1972 de modificare a Directivei Consiliului din 26 iulie 1971 de apropiere a legislațiilor statelor membre referitoare la dispozițiile comune pentru mijloacele de măsurare și pentru metodele de control metrologic

text:
               13/Volumul 01

               RO

               Jurnalul Ofícial al Uniunii Europene

               224
            31972L0427
               L 291/156

               JURNALUL OFÍCIAL AL UNIUNII EUROPENE

      DIRECTIVA CONSILIULUI
   din 19 decembrie 1972de modificare a Directivei Consiliului din 26 iulie 1971 de apropiere a legislațiilor statelor membre referitoare la dispozițiile comune pentru mijloacele de măsurare și pentru metodele de control metrologic(72/427/CEE)CONSILIUL COMUNITĂȚILOR EUROPENE,având în vedere Tratatul privind aderarea noilor state membre la Comunitatea Economică Europeană și la Comunitatea Europeană a Energiei Atomice semnat la 22 ianuarie 1972, în special articolul 153 din actul anexat,având în vedere propunerea Comisiei,întrucât anexa II la Directiva Consiliului din 26 iulie 1971 de apropiere a legislațiilor statelor membre referitoare la dispozițiile comune pentru mijloacele de măsurare și pentru metodele de control metrologic (1) necesită adaptări tehnice ca urmare a extinderii Comunității;întrucât, în temeiul articolului 30 din actul menționat anterior, este necesară modificarea directivei menționate anterior în conformitate cu orientările stabilite în anexa II la actul menționat,ADOPTĂ PREZENTA DIRECTIVĂ:Articolul 1Desenele la care se face trimitere la punctul 3.2.1 din anexa II la Directiva Consiliului din 26 iulie 1971, se completează cu literele necesare pentru însemnele UK, IR și DK, în conformitate cu modelul prezentat în continuare:Articolul 2Prezenta directivă se adresează statelor membre și intră în vigoare la data aderării.
      Adoptată la Bruxelles, 19 decembrie 1972.

            Pentru Consiliu

            Președintele

         T. WESTERTERP

      (1)  JO L 202, 6.9.1971, p. 1.


title: Directiva 2011/22/UE a Comisiei din 3 martie 2011 de modificare a Directivei 91/414/CEE a Consiliului în vederea includerii bispiribacului ca substanță activă  Text cu relevanță pentru SEE

text:
               4.3.2011

               RO

               Jurnalul Oficial al Uniunii Europene

               L 59/26

         DIRECTIVA 2011/22/UE A COMISIEI
   din 3 martie 2011
   de modificare a Directivei 91/414/CEE a Consiliului în vederea includerii bispiribacului ca substanță activă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               În conformitate cu articolul 6 alineatul (2) din Directiva 91/414/CEE, Italia a primit la 26 februarie 2002 o cerere din partea Bayer CropScience pentru includerea substanței active bispiribac (denumită, de asemenea, bispiribac de sodiu în conformitate cu forma în care substanța activă este conținută de formula reprezentativă pe care se bazează dosarul) în anexa I la Directiva 91/414/CEE. Decizia 2003/305/CE a Comisiei (2) a confirmat faptul că dosarul este „complet”, în sensul că se poate considera că acesta îndeplinește, în principiu, cerințele privind datele și informațiile prevăzute în anexa II și anexa III la Directiva 91/414/CEE.

               (2)

               Efectele acestei substanțe active asupra sănătății umane și a mediului au fost evaluate pentru utilizările propuse de solicitant în conformitate cu dispozițiile articolului 6 alineatele (2) și (4) din Directiva 91/414/CEE. La 1 august 2003, statul membru raportor desemnat a prezentat un proiect de raport de evaluare.

               (3)

               Proiectul de raport de evaluare a fost reexaminat inter pares de către statele membre și de către Autoritatea Europeană pentru Siguranța Alimentară (EFSA) sub forma concluziei EFSA privind reexaminarea inter pares a evaluării riscului utilizării ca pesticid a substanței active bispiribac la data de 12 iulie 2010 (3). Raportul în cauză a fost revizuit de statele membre și de Comisie în cadrul Comitetului permanent pentru lanțul alimentar și sănătatea animală și a fost finalizat la data de 28 ianuarie 2011 sub forma unui raport de reexaminare al Comisiei privind bispiribacul.

               (4)

               Diferitele examinări efectuate au arătat că produsele de protecție a plantelor care conțin bispiribac pot îndeplini, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizările examinate și detaliate în raportul de reexaminare al Comisiei. Prin urmare, este necesar să se includă bispiribacul în anexa I la directiva respectivă, pentru a garanta că autorizațiile pentru produsele de protecție a plantelor care conțin această substanță activă pot fi acordate, în toate statele membre, în conformitate cu dispozițiile directivei respective.

               (5)

               Fără a aduce atingere concluziei respective, este necesar să se obțină informații de confirmare privind anumite aspecte specifice. Articolul 6 alineatul (1) din Directiva 91/414/CEE prevede că includerea unei substanțe în anexa I poate fi supusă anumitor condiții. Prin urmare, este oportun să se ceară solicitantului să furnizeze informații suplimentare pentru a confirma evaluarea riscului privind posibilitatea de contaminare a apei subterane cu metaboliții M03 (4), M04 (5) și M10 (6).

               (6)

               Fără a aduce atingere obligațiilor definite prin Directiva 91/414/CEE, ca urmare a includerii unei substanțe active în anexa I, statele membre ar trebui să dispună de un termen de șase luni de la includere pentru a revizui autorizațiile provizorii existente pentru produsele de protecție a plantelor care conțin bispiribac, în scopul de a garanta respectarea cerințelor stabilite prin Directiva 91/414/CEE, în special prin articolul 13, precum și a condițiilor relevante prevăzute în anexa I. Statele membre ar trebui să transforme autorizațiile provizorii existente în autorizații complete, să le modifice sau să le retragă, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să se prevadă un termen mai lung pentru prezentarea și evaluarea dosarului complet, prevăzut în anexa III, al fiecărui produs de protecție a plantelor pentru fiecare utilizare preconizată, în conformitate cu principiile uniforme prevăzute în Directiva 91/414/CEE.

               (7)

               Prin urmare, Directiva 91/414/CEE ar trebui modificată în consecință.

               (8)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică conform anexei la prezenta directivă.
   Articolul 2
   Statele membre adoptă și publică până la 31 ianuarie 2012, cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte începând cu 1 februarie 2012.
   Atunci când statele membre adoptă aceste acte, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   (1)   Statele membre modifică sau retrag, după caz, în conformitate cu Directiva 91/414/CEE, autorizațiile existente pentru produsele de protecție a plantelor care conțin bispiribac ca substanță activă, până la 31 ianuarie 2012. Până la acea dată, acestea verifică, în special, dacă sunt îndeplinite condițiile din anexa I la directiva menționată cu privire la bispiribac, cu excepția celor identificate în partea B a rubricii referitoare la respectiva substanță activă, precum și dacă titularul autorizației are un dosar sau are acces la un dosar care respectă cerințele din anexa II la directiva respectivă, în conformitate cu condițiile prevăzute la articolul 13 alineatul (2) din directivă.
   (2)   Prin derogare de la alineatul (1), pentru fiecare produs de protecție a plantelor autorizat care conține bispiribac fie ca substanță activă unică, fie ca una dintre mai multele substanțele active, toate cuprinse în anexa I la Directiva 91/414/CEE până la 31 iulie 2011, cel târziu, statele membre reevaluează produsul în conformitate cu principiile unitare prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la directiva respectivă și luând în considerare partea B a rubricii din anexa I la directiva respectivă cu privire la bispiribac. Pe baza evaluării respective, statele membre determină dacă produsul îndeplinește condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.
   În urma respectivei determinări, statele membre:

               (a)

               în cazul unui produs care conține bispiribac ca substanță activă unică, modifică sau retrag autorizația, după caz, până la 31 ianuarie 2013, cel târziu; sau

               (b)

               în cazul unui produs care conține bispiribac ca una dintre mai multele substanțe active, modifică sau retrag autorizația, după caz, până la 31 ianuarie 2013 sau până la data stabilită pentru o astfel de modificare sau retragere în directiva sau directivele respective care au adăugat substanța sau substanțele relevante în anexa I la Directiva 91/414/CEE, oricare dintre acestea este mai recentă.

         Articolul 4
   Prezenta directivă intră în vigoare la 1 august 2011.
   Articolul 5
   Prezenta directivă se adresează statelor membre.

      Adoptată la Bruxelles, 3 martie 2011.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 112, 6.5.2003, p. 10.

      (3)  EFSA Journal (2010) 8(1):1692, Conclusion on the peer review of the pesticide risk assessment of the active substance bispyribac (Concluzia reexaminării inter pares a evaluării riscului utilizării ca pesticid a substanței active bispiribac) (în lipsa unor dispoziții contrare, toate datele evaluate se referă la varianta bispiribac de sodiu) doi:10.2903/j.efsa.2010.1692. Disponibil la adresa: www.efsa.europa.eu.

      (4)  2-hidroxi-4,6-dimetoxipirimidină.

      (5)  2,4-dihidroxi-6-metoxipirimidină.

      (6)  sodiu 2-hidroxi-6-(4-hidroxi-6-metoxipirimidină-2-yl)oxibenzoat.

      ANEXĂ
      La sfârșitul tabelului din anexa I la Directiva 91/414/CEE se adaugă următoarea rubrică:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrare în vigoare

                     Expirarea includerii

                     Dispoziții specifice

                     „329

                     bispiribac
                     Nr. CAS 125401-75-4
                     Nr. CIPAC 748

                     2,6-bis(4,6-dimetoxipirimidin-2-iloxi)acid benzoic

                     ≥ 930 g/kg (denumit în continuare bispiribac de sodiu)

                     1 august 2011

                     31 iulie 2021

                     PARTEA A
                     Se pot autoriza numai utilizările ca erbicid în orez.
                     PARTEA B
                     Pentru punerea în aplicare a principiilor uniforme prevăzute în anexa VI, se va ține seama de concluziile raportului de reexaminare privind bispiribacul, în special apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la data de 28 ianuarie 2011.
                     În cadrul acestei evaluări generale, statele membre trebuie să acorde o atenție deosebită protecției apelor subterane, atunci când substanța activă este utilizată în regiuni cu sol și/sau condiții climatice vulnerabile.
                     Condițiile de autorizare includ, după caz, măsuri de reducere a riscului.
                     Statele membre în cauză solicită furnizarea de informații suplimentare cu privire la posibila contaminare a apei subterane cu metaboliții M03 (2-hidroxi-4,6-dimetoxipirimidină), M04 (2,4-dihidroxi-6-metoxipirimidină) și M10 (sodiu 2-hidroxi-6-(4-hidroxi-6-metoxipirimidină-2-yl)oxibenzoat).
                     Statele membre se asigură că solicitantul transmite aceste informații Comisiei până la data de 31 iulie 2013.”

         (1)  Detalii suplimentare privind identitatea și specificațiile substanțelor active se găsesc în raportul de reexaminare.